adhyayan suman fires on media
కంగనా మాజీ ప్రియుడినంటే మండిపోతోంది
మీడియాపై ఆగ్రహం వ్యక్తం చేశాడు బాలీవుడ్ నటుడు అధ్యాయన్ సుమన్. తనను కంగనా మాజీ ప్రియుడంటూ వార్తలు రాయడంపై మండిపడ్డాడు. తన పేరుతో పిలిస్తేన తనకు గౌరవంగా ఉంటుందన్నాడు.
Samayam Telugu | Updated:
Jan 25, 2019, 12:17PM IST
కంగనా మాజీ ప్రియుడంటే హృతిక్ రోషన్ అనుకుని పొరపడకండి. ఇది వేరే స్టోరీ. ప్రముఖ నటుడు శేఖర్ సుమన్ కుమారుడు అధ్యాయన్ సుమన్, కంగనా రనౌత్ గతంలో కొంతకాలం ప్రేమించుకున్నారు. అనంతరం విభేదాల వల్ల విడిపోయారు. అధ్యాయన్ ఇప్పుడు టీవీ నటి మైరా మిశ్రాతో డేటింగ్‌లో ఉన్నాడు. వీరి ప్రేమకథపై ఇటీవల మీడియాలో కొన్ని కథనాలు వచ్చాయి. ఈ సందర్భంగా కొన్ని పత్రికలు, వెబ్‌సైట్లు ఆయన్ని కంగనా మాజీ ప్రియుడు అంటూ సంబోధించాయి. ఇక్కడే అధ్యాయన్‌కు మండింది. ఒకరితో ప్రేమ గురించి రాస్తూ... మరో వ్యక్తి మాజీ ప్రియుడని ఎలా అంటారంటూ మీడియాపై ఆగ్రహం వ్యక్తం చేశాడు.
‘ఒకరి వ్యక్తిగత జీవితం గురించి మాట్లాడే ఉద్దేశం నాకు లేదు. నా ప్రేమ, డేటింగ్‌పై పుకార్లు రావడాన్ని నేను తప్పుపట్టను. కానీ మరొక వ్యక్తి మాజీ ప్రియుడంటూ మాట్లాడితే ఒప్పుకోను. నా పేరుతో పిలిస్తే నాకు గౌరవంగా, సౌకర్యంగా ఉంటుంది’ అని అధ్యాయన్ పేర్కొన్నాడు.